User:User12090

Ο Ιγνάτιος Ζεχάκης (πραγματικό όνομα: Ανδρέας Α. Ζεχάκης) είναι ποιητής και κατάγεται από την όμορφη Λευκωσία της ελεύθερης Κύπρου.

Ο Ανδρέας Α. Ζεχάκης έλαβε το πτυχίο Ψυχολογίας του από την Σχολή Κοινωνικών Επιστημών του Πανεπιστημίου Κύπρου με γενικό βαθμό άριστα. Παρακολούθησε επίσης αρκετά μαθήματα από την Φιλοσοφική Σχολή.

Ακολούθως έλαβε το μεταπτυχιακό Κλινικής Νευροψυχιατρικής από το Βασιλικό Κολλέγιο του Λονδίνου (King’s College London).

Τα τελευταία χρόνια έχει αφοσιωθεί ολοκληρωτικά στην ποίηση, την φιλοσοφία και την ψυχολογία. Η ποίηση του σε ελεύθερο στίχο προσπαθεί να αναδείξει σημαντικές πτυχές της ψυχής και της ζωής των ανθρώπων. Η ποίηση του περιλαμβάνει ιδιάζουσα θεματολογία και χαρακτηρίζεται από επαναστατική και/ή στοχαστική διάθεση και διδακτικό ύφος. Τα ποιήματα του δίνουν έμφαση στο νόημα και είναι μικρά σε έκταση. Όπως ο ίδιος λέει “από τα λόγια/τις λέξεις ─ μπορεί κανείς να πέσει ─ σ’ όλο το βάθος της σιωπής/νοήματος”, θέλοντας να υποδείξει πόσα συναισθήματα και πολλαπλά νοήματα μπορούν να δημιουργηθούν με λίγες λέξεις.

Ο Ιγνάτιος Ζεχάκης είναι επίσης ο δημιουργός της σελίδας @poetry.gr, η οποία αναρτά καθημερινά αγαπημένα αποφθέγματα μεγάλων Ελλήνων Ποιητών.

Είναι ιδιαίτερα ευγνώμων για όλους τους φίλους της σελίδας του και τους αγαπά ιδιαίτερα.

Ένα από τα μεγάλα όνειρα του είναι “να ξυπνήσει σ’ ένα κόσμο γιομάτο ποίηση, όπου όλοι να μιλούν για Ποίηση”. Σύμπτωση αποτελεί το γεγονός ότι η 21η Μαρτίου – καθιερωμένη Παγκόσμια Ημέρα Ποίησης – αποτελεί και η μέρα γέννησης του ποιητή.